ส่วนที่ 1

ข้อมูลสรุป (Executive Summary)

บริษัท เวิร์คพอยท์ เอ็นเทอร์เทนเมนท์ จำกัด (มหาชน)(“บริษัทฯ”) ก่อตั้งขึ้นเมื่อวันที่ 11
กันยายน 2532 ดำเนินธุรกิจผลิตรายการโทรทัศน์และขายเวลาโฆษณามาเป็นเวลา 18 ปี
บริษัทฯมีการสร้างสรรค์รายการโทรทัศน์ที่มีคุณภาพและให้ทั้งสาระและความบันเทิงแก่ผู้ชมโทรทัศน์จำนวนมากมายหลายรายการ
ซึ่ง ในปี 2549 บริษัทฯมีรายการโทรทัศน์ออกอากาศจำนวนทั้งหมด 18 รายการ
นำเสนอในหลากหลายรูปแบบ อาทิ ควิซโชว์ เกมโชว์ ซิทคอม ละคร วาไรตี้ รายการเด็ก
รายการวัฒนธรรม และเรียลลิตี้เกมโชว์ ออกอากาศทางสถานีโทรทัศน์ช่อง 3 ช่อง 5 ช่อง 7
และช่อง 9 ได้แก่ รายการเวทีทอง ,ชิงร้อยชิงล้าน, ชิงร้อยชิงล้านวันหยุด ระเบิดเถิดเทิง
แฟนพันธ์แท้ เกมทศกัณฐ์จำแลง เกมทศกัณฐ์เด็ก ละครโคกคูนตระกูลไข่ ชัยบดินทร์โชว์ คุณพระช่วย
ชิงช้าสวรรค์ กล่องดำ สู้เพื่อแม่ ครัวตัวเอ้ อัจฉริยะข้ามคืน หม่ำโชว์ เอเชี่ยนบล็อก
และรายการเวิล์ดคัพมาเนียซึ่งเป็นรายการที่ออกอากาศในช่วงการแข่งขันฟุตบอลโลก 2006

-   บริษัทฯมีนโยบายมุ่งเน้นการสร้างสรรค์รายการขึ้นเองเพื่อเป็นทรัพย์สินทางปัญญาของบริษัทฯ
    และ
    จากผลงานคุณภาพที่มีลักษณะเฉพาะตัวและมีความหลากหลายจำนวนมากมายที่บริษัทฯนำเสนอสู่สายตาประชาชนและได้รับความนิยมอย่างสูง
    ทำให้บริษัทฯได้รับการยอมรับว่าเป็นผู้ผลิตรายการโทรทัศน์ระดับแนวหน้าของประเทศไทย

    ในปี 2549 บริษัทฯได้รับรางวัลในประเทศและระดับนานาชาติเช่น รางวัลพระสุรัสวดี
    รางวัลสื่อมวลชน

    ดีเด่น รางวัล TV GOSSIP AWARDS 2006 รางวัล TOP AWARD รางวัลโทรทัศน์ทองคำ
    ASIAN TELEVISION AWARDS 2006 จากประเทศสิงคโปร์ ฯลฯ (ดูรายละเอียดรางวัลในปี
    2549 ในหัวข้อลักษณะการประกอบธุรกิจ หน้า 8)

-   บริษัทย่อยในเครือของบริษัทฯ ที่ลงทุนเอง 100% มีดังนี้

-   บริษัทเวิร์คพอยท์ พับลิชชิ่งจำกัด ดำเนินธุรกิจสื่อสิ่งพิมพ์ ผลิตนิตยสารรายเดือน 2 ปก คือ
    “นิตยสารแก้จน” เป็นนิตยสารสำหรับแนะนำอาชีพต่างๆ และ “นิตยสารสารกระตุ้น”
    เป็นนิตยสารที่มีเนื้อหาที่ทำให้เกิดแรงบันดาลใจ ในส่วนของพ็อคเก็ตบุ๊คที่วางจำหน่ายในปี
    2549 มีจำนวน 11 ปก ซึ่งรวมทั้งหมดบริษัทฯ มีพ็อคเก็ตบุ๊ควางจำหน่ายแล้วรวม 63 ปก

-   บริษัทหัวฟิล์ม ท้ายฟิล์ม จำกัด ดำเนินธุรกิจผลิตภาพยนตร์ รับจ้างสร้างภาพยนตร์บู้ตลกเรื่อง
    “โหน่ง-เท่ง นักเลงภูเขาทอง” เริ่มฉายในโรงภาพยนตร์เมื่อปลายเดือนมีนาคม 2549
    และได้รับจ้างสร้างภาพยนตร์ที่จะออกฉายในปี 2550 คือ เท่งโหน่งคนมาหาเฮีย และ
    หม่ำเดียวหัวเหลี่ยมหัวแหลม

-   บริษัทย่อยในเครือของบริษัทฯ ที่ร่วมลงทุนในสัดส่วนร้อยละ 60 มีดังนี้

-   บริษัท คำพอดี จำกัด ดำเนินธุรกิจผลิตรายการโทรทัศน์ เช่น รายการ Sixth Sense และ
    รับจ้างผลิตรายการพิเศษ “ละครแม่ชัยชนะของแม่”

-   บริษัท บ้านอิทธิฤทธิ์ จำกัด ดำเนินธุรกิจผลิตหรือตัดต่อภาพเคลื่อนไหว (Animation) เช่น
    การ์ตูน ภาพยนตร์, โฆษณา และ รายการโทรทัศน์

-   บริษัท บั้งไฟสตูดิโอ จำกัด ดำเนินธุรกิจผลิตรายการโทรทัศน์ รายการหม่ำโชว์

-   บริษัท โต๊ะกลมโทรทัศน์ จำกัด ดำเนินธุรกิจผลิตรายการโทรทัศน์ ที่ผสมผสานสาระ
    และความบันเทิงควบคู่ไปพร้อมๆ กัน เพื่ออรรถรสและประโยชน์สูงสุดของผู้ชม
    เช่นรายการเอเชี่ยน บล็อกและรับจ้างผลิตละครซิทคอม เรื่อง หมอสามชั้น และในปี 2550
    รับจ้างผลิตซิทคอม

    เรื่อง “บ้านผีเพี้ยน” ออกอากาศทางช่อง 7 และรายการแม่บ้านมหัศจรรย์
    ออกอากาศทางช่อง 5 ทุกวันจันทร์-อังคาร เวลา 17.30น-18.00น.

    - บริษัท กราว จำกัด ร่วมทุนในสัดส่วนร้อยละ 60 ดำเนินธุรกิจบันทึกเสียงร้องเพลง
    บันทึกเสียงละคร บันทึกเสียงภาพยนตร์ และโฆษณา รวมถึงการบันทึกเสียงพากย์ ซึ่งบริษัทฯ
    ได้ร่วมลงทุน 60%

    เพื่อประโยชน์ในการขยายธุรกิจของบริษัทฯ
    ซึ่งการลงทุนในบริษัทนี้เป็นการร่วมทุนกับบุคคลากรที่มีความสามารถและเป็นที่ยอมรับ บริษัทฯ
    มีความมั่นใจว่าจะประสบความสำเร็จเป็นอย่างดี
    และจะช่วยขยายฐานรายได้และกำไรของบริษัทฯ ให้เพิ่มมากขึ้น

-   ผลจากการสร้างสรรค์รายการโทรทัศน์ใหม่และปรับปรุงรายการเดิมให้ได้รับความนิยมเพิ่มมากขึ้น
    ทำให้รายการของบริษัทฯได้รับความนิยมมาโดยตลอด บริษัทฯจึงมียอดขายรายการที่สม่ำเสมอ
    และมีรายได้และผลกำไรอย่างต่อเนื่อง โดยในปี 2549 บริษัทฯมีรายได้รวมมูลค่า 1,327.63
    ล้านบาท เพิ่มขึ้น จากปี 2548 ซึ่งมีรายได้รวม 1,132.76 ล้านบาท
    หรือคิดเป็นอัตราการเติบโตร้อยละ 17.20 และในปี 2549 มีกำไรสุทธิ 304.88
    คิดเป็นอัตราการเติบโตร้อยละ 0.83 จากปี จากปี 2548 มีกำไรสุทธิ 302.38 ล้านบาท
    เพิ่มขึ้นเล็กน้อยเนื่องจากความไม่แน่นอนทางการเมือง ซึ่งส่งผลกระทบต่อผู้บริโภค
    สภาวะเศรษฐกิจ และอุตสาหกรรมโฆษณา
    จึงส่งผลต่อรายได้ของธุรกิจโทรทัศน์ทำให้มีการเจริญเติบโตต่ำกว่าที่บริษัทฯ ตั้งเป้าไว้ และ ณ
    สิ้นปี 2549 บริษัทฯ มีสินทรัพย์รวม 1,267.26 ล้านบาท และมีส่วนของผู้ถือหุ้น 1,018.91
    ล้านบาท

-   บริษัทฯมีเป้าหมายที่จะเป็นผู้นำในธุรกิจผลิตรายการโทรทัศน์
    ด้านการสร้างสรรค์รายการโทรทัศน์คุณภาพที่ให้ทั้งสาระและความบันเทิงแก่ผู้ชมรายการโทรทัศน์ทุกกลุ่ม
    และการพัฒนารายการโทรทัศน์ให้อยู่ในความนิยมของผู้ชมรายการโดยตลอด

-   ปัจจุบันบริษัทฯ มีทุนจดทะเบียน 200 ล้านบาท แบ่งเป็นหุ้นสามัญจำนวน 200 ล้านหุ้น
    มูลค่าที่ตราไว้หุ้นละ 1 บาท และมีทุนเรียกชำระแล้ว 200 ล้านบาท